زيمبابوي
{{معلومات دولة}}
{{مقال_مهضور|أوديو زيمبابوي.ogg|18 فبراير 2023}}
'''زيمبابوي'''، رسميا لجمهورية د زيمبابوي (ب[[نݣليزية|لينݣليزية]]: Republic of Zimbabwe) هي بلاد ماكاطلش على لبحر جات ف لجنوب د إفريقيا. تاتحدّها من الشمال [[زامبيا]]، من الشرق [[موزامبيق]]، من لغرب [[بوطسوانا]] ومن لجنوب [[جنوب إفريقيا]]. لحدود د زيمبابوي مرسومة ما بين جوج د لويدان كبار، اللي هوما لواد د [[زامبيزي]]، و لواد د [[ليمپوپو]].

لبلاصة اللي فيها زيمبابوي دازو منها بزاف د لمملكات و لحضارات ف التاريخ لقديم بحال لمملكة د روزڤي و لمملكة د متواكازي. بدات بريطانيا تاتدخل للمنطقة ف 1890، و مورا بزاف د لحروب متقطّعة حتلات لبلاصة كاملة ف 1923، و سمّاتها لمستعمرة د جنوب روديزيا. ف 1965، قررو لأقلية د السكان لبويض يعلنو على لإستقلال د لبلاد، اللي تسمات ديك الساعة "روديزيا". بدات من بعد حرب أهلية ما بين لبويض و لكوحل، حيت لبلاد الجديدة كانت فيها عنصرية بزاف و سياسة ديال التفراق على حساب اللون.<ref>{{Cite web
|url=https://www.bbc.com/arabic/world-41999132
|title=موغابي: "بطل تحرير زيمبابوي وديكتاتورها" - بي بي سي بلعربية (2017)
|archive-url=https://web.archive.org/web/20220811040057/https://www.bbc.com/arabic/world-41999132
|archive-date=2022-08-11
|accessdate=2021-03-19
|url-status=live
}}</ref> ف 1980 ربحات لجبهة د التحرير د زيمبابوي لحرب، و بدّلو السمية د لبلاد ل زيمبابوي. واحد من لقيّاد د هاد لجبهة كان هو روبرت موݣابي، اللي ترأس لبلاد 30 عام (من 1987 ل 2017).

تيسكنو ف زيمبابوي تقريبا 14.3 مليون د الناس و لعاصمة ديالها هي [[هاراري]]. لبلاد عندها 16 لغة رسمية (أكتر وحدين تيتهضرو هوما لينݣليزية و الشونا و الشيوا و نديبيلي) و لفلوس اللي كاتخدّم هي الدولار د زيمبابوي. زيمبابوي داخلة مع بزاف د لمنضمات عالمية بحال [[لأمم لمتحدة]] و [[ليتيحاد ليفريقي|لإتحاد لإفريقي]] و مجموعة التنمية د إفريقيا لجنوبية.
== مصادر ==
{{عيون}}
{{Commons category|Zimbabwe}}
{{ضبط مخازني}}

[[تصنيف:زيمبابوي| ]]
[[تصنيف:بلدان د إفريقيا]]
[[تصنيف:مقالات فيها مصدر و علاين 3000 بايت]]
زيمبابوي، رسميا لجمهورية د زيمبابوي (بلينݣليزية: Republic of Zimbabwe) هي بلاد ماكاطلش على لبحر جات ف لجنوب د إفريقيا. تاتحدّها من الشمال زامبيا، من الشرق موزامبيق، من لغرب بوطسوانا ومن لجنوب جنوب إفريقيا. لحدود د زيمبابوي مرسومة ما بين جوج د لويدان كبار، اللي هوما لواد د زامبيزي، و لواد د ليمپوپو.

لبلاصة اللي فيها زيمبابوي دازو منها بزاف د لمملكات و لحضارات ف التاريخ لقديم بحال لمملكة د روزڤي و لمملكة د متواكازي. بدات بريطانيا تاتدخل للمنطقة ف 1890، و مورا بزاف د لحروب متقطّعة حتلات لبلاصة كاملة ف 1923، و سمّاتها لمستعمرة د جنوب روديزيا. ف 1965، قررو لأقلية د السكان لبويض يعلنو على لإستقلال د لبلاد، اللي تسمات ديك الساعة "روديزيا". بدات من بعد حرب أهلية ما بين لبويض و لكوحل، حيت لبلاد الجديدة كانت فيها عنصرية بزاف و سياسة ديال التفراق على حساب اللون. ف 1980 ربحات لجبهة د التحرير د زيمبابوي لحرب، و بدّلو السمية د لبلاد ل زيمبابوي. واحد من لقيّاد د هاد لجبهة كان هو روبرت موݣابي، اللي ترأس لبلاد 30 عام (من 1987 ل 2017).

تيسكنو ف زيمبابوي تقريبا 14.3 مليون د الناس و لعاصمة ديالها هي هاراري. لبلاد عندها 16 لغة رسمية (أكتر وحدين تيتهضرو هوما لينݣليزية و الشونا و الشيوا و نديبيلي) و لفلوس اللي كاتخدّم هي الدولار د زيمبابوي. زيمبابوي داخلة مع بزاف د لمنضمات عالمية بحال لأمم لمتحدة و لإتحاد لإفريقي و مجموعة التنمية د إفريقيا لجنوبية.
 مصادر 

 
تصنيف:بلدان د إفريقيا
تصنيف:مقالات فيها مصدر و علاين 3000 بايت